[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 28.6.2006

KOM(2006) 355 endelig

2004/0218 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af europa-parlamentets og rådets forordning om det finansielle instrument for miljøet (Life+)

2004/0218 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af europa-parlamentets og rådets forordning om det finansielle instrument for miljøet (Life+)

1. BAGGRUND

- Den 29. september 2004 fremsatte Kommissionen et forslag til Europa-Parlamentets og Rådets forordning[1] om det finansielle instrument for miljøet (Life+) med henblik på vedtagelse efter proceduren for fælles beslutningstagning som fastsat i EF-traktatens artikel 251.

- Regionsudvalget og Det Europæiske Økonomiske og Sociale Udvalg afgav udtalelse i april 2005.

- Europa-Parlamentet vedtog sin holdning ved førstebehandlingen den 7. juli 2005.

- Rådet nåede til delvis politisk enighed den 2. december 2005.

- Kommissionen fremsatte et revideret forslag den 24. maj 2006[2].

- Rådet vedtog sin fælles holdning den 27. juni 2006.

2. FORMÅLET MED KOMMISSIONENS FORSLAG

Forslaget til forordning indgår i den række forordningsforslag, der er knyttet til de finansielle overslag for 2007-2013, men er det eneste miljøspecifikke forslag. Sigtet dermed er:

- at yde særlig støtte på EU-plan til foranstaltninger og projekter med europæisk plusværdi i forbindelse med gennemførelse, ajourføring og udvikling af EU's miljøpolitik og -lovgivning, navnlig gennemførelsen af EU's sjette miljøhandlingsprogram (idet finansieringen af investeringer og forvaltningsforanstaltninger til gavn for miljøet som hovedregel sikres via andre finansielle instrumenter)

- at erstatte en række eksisterende programmer (idet nogle dele af den nuværende Life-ordning normalt integreres i andre finansielle instrumenter).

Sigtet med denne "integrerede approach" er at skabe større mulighed for samfinansiering, at anspore til politikker, der i højere grad er indbyrdes forbundne, og at gøre det lettere at sikre, at finansieringen afspejler den nationale og regionale prioritering.

3 . BEMÆRKNINGER TIL DEN FÆLLES HOLDNING

3.1. Generelle bemærkninger

Europa-Parlamentet vedtog på sin plenarforsamling den 7. juli 2005 37 ændringsforslag (plus 1 delvist) ud af de 44 forslag, der var fremsat. Af disse 37 ændringsforslag (plus 1 delvist) accepterede Kommissionen i princippet eller delvist 4, fordi de klarlagde eller forbedrede det oprindelige forslag.

Den fælles holdning ændrer Kommissionens forslag ved at:

- medtage en særlig komponent for natur og biodiversitet

- fastlægge begrebet europæisk plusværdi tydeligere

- klarlægge medlemsstaternes, de nationale organers og Kommissionens rolle med hensyn til programplanlægning og gennemførelsesbestemmelser

- fastsætte et budget for programmet.

3.2. Detaljerede bemærkninger

Efter Rådets arbejde og navnlig konklusionerne af den delvise politiske enighed den 2. december 2005 kunne Kommissionen acceptere et større antal ændringsforslag enten ordret eller principielt.

3. 2.1. Europa-Parlamentets ændringsforslag, som Kommissionen har accepteret, og som helt, delvist eller i princippet er indarbejdet i den fælles holdning

Følgende ændringsforslag er accepteret helt eller delvist:

- 12, 15 (delvist), 34 og 42, idet affattelsen af artikel 3 vedrørende støttekriterierne og navnlig de kriterier, der vedrører europæisk plusværdi, og en komponent for natur og biodiversitet er medtaget i den fælles holdning.

- 26, for så vidt angår øremærkningen til natur og biodiversitet, og 44, idet bilag 2 til Kommissionens forslag er udgået.

- Artikel 5 er i overensstemmelse med ændringsforslag 34, da der er fastsat en maksimal samfinansieringssats, og er delvist i overensstemmelse med ændringsforslag 13, da der tillades en højere sats for visse naturprojekter.

- Komplementariteten og dermed formålet med ændringsforslag 23 er sikret i den fælles holdning (artikel 10). Der er taget hensyn til ændringsforslag 27, for så vidt angår Kommissionens overvågning.

- 36, for så vidt angår finansiering af ngo'er, da der fortsat er behov for midler til visse ngo'er på EU-plan.

- 14, fordi artikel 6 gør det klart, at Life+ kan finansiere transnationale foranstaltninger, og 16, som sikrer medlemsstaterne fleksibilitet til at tage hensyn til den nationale og regionale prioritering.

- Der er generel overensstemmelse med ændringsforslag 29, som sikrer, at alle vigtige beslutninger gøres til genstand for en komitologiprocedure.

- Evaluering og opfølgning er medtaget via ændringsforslag 19, 32 og 33.

- 9 og 24 er medtaget i betragtningerne i udkastet til forordning.

3.2.2. Europa-Parlamentets ændringsforslag, som Kommissionen og Rådet har afvist, og som ikke er indarbejdet i den fælles holdning

Følgende ændringsforslag er hverken medtaget helt eller delvist:

- 43, for så vidt angår Europa-Parlamentets forslag til et forhøjet budget, fordi det aktuelle budgettal er en del af de aftalte finansielle overslag.

- 21, fordi en liste over mulige støttemodtagere kan vise sig at være restriktiv, og det er nødvendigt, at programmet er så fleksibelt som muligt.

- 15 (delvist), 17, 18 og 37 (delvist), fordi en procedure for fælles beslutningstagning vedrørende det flerårige program ville være for tidskrævende.

- 28, 30 og 31, fordi de afviger fra de procedurer, der er fastsat i afgørelse 1999/468/EF.

- 20, fordi Kommissionen ikke kan sikre virkeliggørelsen af kravet om jobskabelse.

- 1-8, fordi disse betragtninger ikke længere er nødvendige for at motivere teksten.

- 11, for så vidt angår forordningens overordnede målsætning.

4. KONKLUSION

Rådets ændringer hjælper med til at tydeliggøre Kommissionens forslag, navnlig hvad angår en klarere fastlæggelse af plusværdien på EU-plan og klarlæggelsen af medlemsstaternes, de nationale organers og Kommissionens rolle med hensyn til programplanlægning og gennemførelsesbestemmelser. Kommissionen støtter derfor den fælles holdning, der blev vedtaget den 27. juni 2006 med kvalificeret flertal; Kommissionen noterer sig desuden Rådets erklæring under andenbehandlingen vedrørende ændringen af programmets budget.

[1] KOM(2004) 621 endelig (2004/0218(COD)).

[2] KOM(2006) 239 endelig.